laion/Wikipedia-Exotic huggingface dataset:
האי הגדול של ארץ האש

האי הגדול של ארץ האש (בספרדית: Isla Grande de Tierra del Fuego) הוא אי גדול בדרום אמריקה, המופרד מהיבשת על ידי מצר מגלן. זה האי הגדול ביותר בארכיפלג ארץ האש. החוף המזרחי של האי גובל בים ארגנטינה. הריבונות על האי מחולקת בין צ'ילה ובין ארגנטינה. היישובים העיקריים על האי הם אושואיה וריו גראנדה, שניהם בחלק הארגנטיני. בצפון מזרח האי ממוקם מפרץ סן סבסטיאן, אזור בו התגלה זהב במחצית השנייה של המאה ה-19. שטח האי 47,992 קמ"ר, והנקודה הגבוהה באי היא הר דרווין שגובהו 2,488 מטרים והוא שוכן בחלק הצ'יליאני. הבהלה לזהב (ארץ האש) מדיה וקבצים בנושא האי הגדול של ארץ האש בוויקישיתוף ערך זה הוא קצרמר בנושא איים. אתם מוזמנים לתרום לוויקיפדיה ולהרחיב אותו.
קופס הארבור

קופס הארבור (באנגלית: Coffs Harbour) היא עיר חוף במדינת ניו סאות' ויילס שבאוסטרליה. העיר שוכנת במרחק של 540 ק"מ מצפון לבירת המדינה סידני ו-390 ק"מ מדרום לבריזביין. אוכלוסייתה מנתה 45,580 תושבים במפקד 2011. העיר שוכנת בין הרים גבוהים לבין חופי הים והאקלים בה נחשב לנוח. בעבר כלכלתה התבססה על מטעי בננות וכיום ענף הגידול העיקרי בה הוא אוכמניות, לצד התיירות והדיג. העיר היא משכנם של קמפוס אוניברסיטת הצלב הדרומי (Southern Cross University), שני בתי חולים, מספר תחנות רדיו ושלושה מרכזי קניות גדולים. בסמוך לעיר שוכנים פארקים לאומיים רבים כולל פארק ימי אחד. מבחינה תחבורתית משרת את העיר שדה תעופה והיא מקושרת לרשת הכבישים, הרכבות והאוטובוסים. שם העיר ניתן לה על ידי ג'ון קורף (John Korff) שנאלץ לתפוס מחסה בסערה באזור ב-1847. עקב טעות כתיב שעשה המודד שסימן את קרקעות העיר ב-1861 הפך שמה לקופס הארבור. בראשית המאה ה-20 הפכה קופס הארבור למרכז חשוב לתעשיית העץ. לפני שנסלל קו מסילת הברזל הייתה הדרך היחידה להעביר בולי עץ דרך הים. משמעות הדבר שחוטבי העצים היו תלויים במזחים שנבנו על נהרות או על חוף הים כדי לייצא את בולי העץ. מדיה וקבצים בנושא קופס הארבור בוויקישיתוף אתר האינטרנט הרשמי של קופס הארבור אתר הבית של מועצת העיר קופס הארבור (אורכב 29.07.2017 בארכיון Wayback Machine) אתר התיירות של העיר קופס הארבור, באתר אנציקלופדיה בריטניקה (באנגלית) קופס הארבור במפקד 2011
Iveco LMV

Iveco LMV (קרוי גם VTLM Lince) הוא רכב שטח מתוצרת איטליה שנבנה על ידי החברה איווקו ומשמש כרכב סיור צבאי. ה-Iveco LMV משתמש במעטפות שריון מודולריות. Panther CLV הוא הגרסה של Iveco LMV שפיתח הצבא הבריטי. Panther CLV הגיע מהפרויקט הבריטי "עתיד הפיקוד והקישור לרכב" (Future Command and Liaison Vehicle-FCLV). נעשו שינויים בעיצוב שנעשו על ידי חברת BAE Systems, כדי לאפשר הרכבה של חלקים לרכב במפעל של "BAE Systems Land" שיושב בניוקאסל. ברכב יש 4 מושבים, בעוד שב-Iveco LMV המקורי יש 5 מושבים. לבריטניה יש כעת מעל 400 יחידות של הרכב שהתאספו במפעל של BAE Systems בניוקאסל תחת חוזה של 160,000,000£ לכל היחידות. היא נועדה כרכבים רזרביים למצב שבו תהיה מלחמה או שיושמדו חלק מהרכבים. יש עוד כמה גרסאות לרכב שנעשו על ידי מדינות אחרות. הרכב בשימוש קרואטיה הרכב בשימוש נורווגיה הרכב בצבא האיטלקי אוסטריה אוסטריה - צבא אוסטריה, 150 יחידות. בלגיה בלגיה - הכוחות המזוינים של בלגיה, 960 יחידות. קרואטיה קרואטיה - צבא קרואטיה, 94 יחידות. צ'כיה צ'כיה - צבא צ'כיה, 120 יחידות. איטליה איטליה - צבא איטליה, 4,000 יחידות. נורווגיה נורווגיה - צבא נורווגיה, 170 יחידות. רוסיה רוסיה - הכוחות המזוינים של רוסיה, 727 יחידות. סלובקיה סלובקיה - צבא סלובקיה, 40 יחידות. ספרד ספרד - צבא ספרד, 270 יחידות. בריטניה בריטניה - הצבא הבריטי, 401 יחידות, עוד 400 רזרביות. HMMWV סופה M-240 M-113 מדיה וקבצים בנושא Iveco LMV בוויקישיתוף סיקור הרכב (באנגלית) מאמר על ה-Panther CLV (באנגלית) פרטי ה-Panther CLV (באנגלית) https://web.archive.org/web/20110324100350/http://www.kolesa.ru/news/2010/09/10/minoborony_priznalo_plany_sozdaniya_sp_po_vypusku_italyanskih_lmv_video (ברוסית)
נשורת

האם התכוונתם ל... נשורת גרעינית – אבק המכיל חומר רדיואקטיבי נשורת (אלבום) – אלבום של נעם רותם
הופכי כפלי מודולרי

הופכי כפל מודולרי הוא מושג במתמטיקה ובפרט בחשבון מודולרי. באופן כללי, הופכי של מספר   a {\displaystyle \ a} בפעולה * הוא מספר   b {\displaystyle \ b} כך שמתקיים a*b=e כאשר לכל מספר a מתקיים a*e = a למשל, עבור מספרים רציונליים ההופכי של   a {\displaystyle \ a} בכפל הוא הוא   1 a {\displaystyle \ {\frac {1}{a}}} , ובחיבור a-. כאשר עוסקים בחשבון מודולרי, שבו החשבון מתבצע עם מספרים שלמים בלבד, עדיין קיים מושג ההופכי. ההגדרה הבסיסית נותרת זהה:   a , b {\displaystyle \ a,b} הם הופכיים אם   a ⋅ b = 1 {\displaystyle \ a\cdot b=1} , כאשר הפעם הכפל הוא מודולרי כלומר במודולו של מספר טבעי n. על פי ההגדרה הפורמלית, a,b הם הופכיים כפליים מודולריים מודולו n, אם a b ≡ 1   ( mod   n ) {\displaystyle ab\equiv 1\ ({\mbox{mod}}\ n)} . לדוגמה, מודולו 9, ההופכי הכפלי של 2 הוא 5, מכיוון ש: 2 ⋅ 5 = 1   ( mod   9 ) {\displaystyle 2\cdot 5=1\ ({\mbox{mod}}\ 9)} . על כן ניתן להגיד ש: 3 : 2 = 3 ⋅ 5   ( mod   9 ) {\displaystyle 3:2=3\cdot 5\ ({\mbox{mod}}\ 9)} . אפשר לבדוק ולהיווכח שאכן 5 הוא ההופכי של 2 בדוגמה זו, כלומר אחרי שנבצע פעולה והיפוכה נקבל בחזרה 3. מתקיים: ( 3 : 2 ) ⋅ 2   ( mod   9 ) ≡ ( 3 ⋅ 5 ) ⋅ 2   ( mod   9 ) = 3 {\displaystyle (3:2)\cdot 2\ ({\mbox{mod}}\ 9)\equiv (3\cdot 5)\cdot 2\ ({\mbox{mod}}\ 9)=3} ל-a יש הופכי מודולו n אם ורק אם a ו-n זרים. זאת מכיוון שחוג המספרים השלמים הוא תחום ראשי, עבור כל שני מספרים זרים a ו-n אפשר למצוא מספרים שלמים u ו-v כך ש-   u a + v n = 1 {\displaystyle \ ua+vn=1} (משפט Bézout). ניתן למצוא הופכי כפלי מודולרי באמצעות גרסה מורחבת של האלגוריתם האוקלידי. ההופכי של איבר בחבורת אוילר הוא ההופכי הכפלי המודולרי שלו. בהופכי כפלי מודולרי משתמשים בפתרון קונגרואנציות (משוואת מודולריות) בין השאר בעזרת משפט השאריות הסיני, ובתחום ההצפנה, ביצירת מפתחות RSA. חילוק מודולרי הופכי כפלי מודולרי, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
תזמון

תִּזְמוּן הוא קביעת סדר זמנים או משכם, בפרט לביצועה של סדרת פעולות הנחוצה להשלמת משימה. האם התכוונתם ל... מחשוב תזמון (מחשוב) אלגוריתם תזמון תזמון (מסדי נתונים) עבודה ותעשייה תזמון (ניהול פרויקטים) תזמון (ניהול ייצור) מנועים תזמון הצתה – מנגנון בפעולתו של מנוע בעירה פנימית רצועת תזמון – חלק ממנוע בעירה פנימית ששולט על התזמון של שסתומי המנוע
יבוריב

יבוריב (באוקראינית: Яворів, בפולנית: Jaworów, ביידיש: יאַוואָראָוו) היא עיר במחוז לבוב, כ-50 ק"מ מערבית ללבוב, במערב אוקראינה, סמוך לגבול פולין. באזור העיירה קיימים מרחצאות ובהם מעיינות גופרית. העיר מוזכרת לראשונה במסמכים משנת 1376, עת השתייכה לדוכסות אופבה (Opava) ורטיבור. העיירה קיבלה זכויות עיר בשנת 1569, ממלך פולין זיגמונט השני אוגוסט, והייתה מקום נופש מועדף של המלך יאן סובייסקי. שם קיבל סובייסקי את ברכת האפיפיור על ניצחונו בקרב וינה נגד האימפריה העות'מאנית ב-1683. יבוריב הייתה מרכז מסחר חשוב, על ציר התנועה מירוסלב ללבוב. ב-1772, עם חלוקת פולין, סופחה העיר לאימפריה ההבסבורגית והייתה חלק מהאימפריה האוסטרו-הונגרית עד 1918. באותה עת חיו בעיר יהודים, פולנים, אוקראינים וצ'כים, ובעיר התחוללו מהומות על רקע מדיני בעיקר בין פולנים ואוקראינים, על רקע מלחמת פולין-אוקראינה. בשנת 1919 הוצאו להורג על ידי השלטונות האוקראיניים 17 אסירים פוליטיים פולנים, באשמת תכנון מרד. לאחר מלחמת העולם הראשונה ומלחמת פולין-אוקראינה, הפכה יבוריב לחלק מהרפובליקה הפולנית השנייה. בספטמבר 1939 כבשה ברית המועצות את יבוריב, ובקיץ 1941 כבשה אותה גרמניה הנאצית. לפני מלחמת העולם השנייה הייתה יבוריב עיירה יהודית, וחיו בה כ-3,000 יהודים, למעלה משליש מתושביה. חלק ניכר מהמסחר בעיר נעשה על ידי יהודים, שפת המסחר הייתה יידיש, ובשבתות וחגים יהודיים הושבת חלק ניכר מהמסחר. בעיר היו מספר בתי ספר ותלמודי תורה יהודיים. פעלו בה מספר תנועות ציוניות, וכן פעלה בה חסידות בעלז. בספטמבר 1939 כבשו הגרמנים את יבוריב, ולאחר שבועיים העבירו אותה לשלטון ברית המועצות, לפי הסכם ריבנטרופ–מולוטוב. עם כיבוש העיר מחדש בידי גרמניה הנאצית, ביוני 1941, רצחו לאומנים אוקראינים מספר יהודים בעיר. בהמשך, גויסו יהודי העיר לעבודות כפייה, ורבים מהם מתו ממחלות ומרעב. בנובמבר 1942 גורשו כ-1,800 יהודים מהעיר למחנה ההשמדה בלז'ץ, וכ-500 אחרים נורו ברחבי העיר. לאחר מכן הוקם בעיר גטו, בו נכלאו אלפי יהודים מיבוריב ומיישובי הסביבה. כמחציתם, כ-3,000 איש, מתו ממחלות ומרעב בחורף 1942–1943. ב-16 באפריל 1943 נורו כ-4,000 יושבי הגטו הנותרים ביער פורודנקו הסמוך לעיר ביחד עם יהודי ויילקיה אוצ'י, בידי גרמנים ואוקראינים, תוך הצתת חלק מבתי הגטו על יושביהם. חלק מהיהודים שנשלחו לעבודת כפייה במחנות סמוכים השיגו נשק וברחו ליער, אך רובם נהרגו בהיתקלויות עם גרמנים. המפקד האוקראיני של משטרת יבוריב הוצא להורג על ידי יחידת פרטיזנים יהודים בפיקודו של מונדק לוקביצקי. מקהילת יבוריב שרדו את השואה כ-20 יהודים. משנת תרל"ה (1875) עד שנת תרנ"ד (1893) שימש ברבנות העיר רבי יואל משה סג"ל לנדא מיאברוב. ליבוריב ארבע ערים תאומות: פולין ירוסלב, פולין פולין ונגוז'בו (אנ'), פולין פולין לובאצ'וב, פולין ליטא טרקאי, ליטא מדיה וקבצים בנושא יבוריב בוויקישיתוף אתר האינטרנט הרשמי של יבוריב ספר יזכור לקהילת יאבורוב, בספריית העיר ניו יורק יאבורוב ב אתר מרכז מורשת יהדות פולין יבורוב (Jaworów), באנציקלופדיה של הגטאות, באתר יד ושם "יבוריב", באתר השטעטל הווירטואלי אלכסנדר קרוגלוב (רו'), יבורוב, אנציקלופדיה של המחנות והגטאות (כרך II, חלק A, עמ' 784–786), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אנציקלופדיה לחכמי גליציה חלק ג'. ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
מרכז י.נ.ר

מרכז י.נ.ר היא עמותה רשומה (מספר 580458412), המפעילה מוסד להשכלה ללימודי נישואים ומשפחה לציבור הדתי לאומי והחרדי. מרכז י.נ.ר מקיים תוכניות להכשרת אנשי מקצוע בתחומי ההנחיה, הייעוץ והטיפול בקרב הציבור הדתי והחרדי על כל גווניו. זאת מתוך מטרה להכשיר יועצים ומטפלים מתוך הקהילות השונות למתן מענה הולם ומקצועי לכלל האוכלוסייה בישראל. מרכז י.נ.ר הוקם בשנת ה'תש"ס. מטרתו היא לחזק את תחום הנישואין והמשפחה היהודיים, מתוך ידיעה שרק במערכת משפחה המבוססת על יציבות ותפקוד נורמלי והולם מצויים המרכיבים הדרושים לצמיחה אישית, ולריפוי חברתי. משפחה המאפשרת אווירה תומכת העונה על צרכים פיזיים ורגשיים של ילדיה, תאפשר להם התפתחות בריאה ומאוזנת. התערערות המבנה המשפחתי והעדר אווירת ביטחון ותמיכה משמשים תרבית להצמחת תחלואה אישית וחברתית. במרכז לומדים לימודי זוגיות ומשפחה ברמה אקדמית. מרכז י.נ.ר מוכר כמוסד מלמד של האוניברסיטה הפתוחה, ובמסגרת המרכז ניתן ללמוד לימודים אקדמיים לתואר ראשון בפסיכולוגיה / מדעי החברה והרוח. המוסד מקיים תוכניות לימוד של האוניברסיטה הפתוחה שמקנות תואר אקדמי מוכר על ידי האוניברסיטה הפתוחה. המוסד מעניק לבוגריו במגוון מסלולי הלימוד השונים תעודות בתחומי הלימוד. חלק מן המסלולים הם בשיתוף מוסדות אקדמיים אחרים כגון היחידה ללימודי המשך, בית הספר לעבודה סוציאלית אוניברסיטת בר-אילן ומרסי קולג', ארצות הברית. תוכניות הלימוד מוכרות כנקודות זכות לצורך השלמה לתואר אקדמי על ידי אוניברסיטאות זרות המוכרות על ידי אונסק"ו. לימודי נישואין ומשפחה, הנחיית נישואין ומשפחה, ייעוץ נישואין ומשפחה, מנחי הורים וכיוצא בזה. מוקד י.נ.ר - מוקד הארצי התנדבותי המעניק אוזן קשבת ועזרה נפשית ראשונית לבעיות העוסקות בתחום הנישואין והמשפחה. סדנאות להנחית הורים בבתי ספר ללא תשלום ברחבי הארץ שמועברות על ידי בוגרי תוכנית ההכשרה להנחיית הורים. כתב עת מקצועי "כלים שלובים" – כתב עת לענייני חינוך, נישואין ומשפחה. ספרייה הכוללת מאגר של ספרות אקדמית ומקצועית בתחומי הייעוץ, הטיפול וההנחיה בתחום האישי, החינוכי, הזוגי והמשפחתי. בנוסף לכך, בספרייה קיים מאגר של עבודות סמינריוניות ומחקרים. (פתוחה לציבור הרחב ללא תשלום). קליניקות בפריסה ארצית. אתר האינטרנט הרשמי של מרכז י.נ.ר מרכז י.נ.ר, ברשת החברתית פייסבוק מרכז י.נ.ר, סרטונים בערוץ היוטיוב מוקד י.נ.ר לפניות הציבור מרכז י.נ.ר, באתר "גיידסטאר ישראל" לקט מאמרים בוגרי מרכז י.נ.ר - שערי הלכה ומשפט, באתר שערי הלכה ומשפט, ‏1 בינואר 2021
מדיאה בנג'מין

מדיאה בנג'מין (Medea Benjamin, נולדה בשם: סוזאן בנג'מין, באנגלית: Susan Benjamin‏; נולדה ב-10 בספטמבר 1952) היא פעילת שמאל יהודייה-אמריקאית. ייסדה את ארגון השמאל Code Pink יחד עם בעלה קווין דאנהר (Kevin Danaher), אשר פועל בין השאר למען מדינה פלסטינית וקידום הנרטיב הפלסטיני בסכסוך הישראלי-פלסטיני. כמו בעניין ישראל, היא מקדמת עמדה ברורה נגד מדיניות החוץ של ארצות הברית בקובה, בעיראק, בפקיסטן ובאפריקה. גדלה בניו יורק ולמדה באוניברסיטת טאפטס. בשנים 1979-1983 למדה בקובה, שם התחתנה והחלה לכתוב בעיתון קומוניסטי. היא גורשה לאחר שכתבה מאמר ביקורת כנגד השלטון. יש לה תואר שני בכלכלה מהניו סקול ותואר שני בבריאות הציבור מאוניברסיטת קולומביה. כיום היא גרה בוושינגטון די. סי. בשנת 2000 רצה בנג'מין לסנאט בקליפורניה תחת ה-Green Party וקיבלה 3% מהקולות. מאז היא פעילה במפלגה ותומכת בפעילות ה-Progressive Democrats of America. בשנים 2002-2009 עסקה רבות בהפגנות כנגד מלחמת עיראק. בשנת 2006 ארגנה סיוע לפליטים לבנוניים במלחמת לבנון השנייה, ומחאה כנגד ההפצצות הישראליות. בשנת 2008 ארגנה מחאות כנגד מבצע עופרת יצוקה ואף ביקרה ברצועת עזה לאחר הלחימה. היא אף שלחה משלחות סיוע לרצועה. בשנת 2014 גורשה ממצרים עקב פעילות למען עזה בשיתוף עם גורמי חמאס (שהוגדר על ידי הממשל המצרי באותה שנה כארגון טרור). הביעה מחאה נרחבת כנגד השימוש הצבאי של ארצות הברית בכלי טיס בלתי מאוישים בהפצצות בסומליה, פקיסטן ותימן. בנימין עוררה ביקורת כאשר הביעה תמיכה בשלטונו הסוציאליסטי של הוגו צ'אווס בוונצואלה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנת 2013, מיקמה הליגה נגד השמצה, את ארגון code pink בראשותה של בנג'מין, במקום השלישי ברשימת 'הארגונים העוינים והמסוכנים ביותר לישראל הפועלים בארצות הברית'. מדיה וקבצים בנושא מדיאה בנג'מין בוויקישיתוף מדיאה בנג'מין, ברשת החברתית פייסבוק מדיאה בנג'מין, ברשת החברתית אקס (טוויטר) https://www.adl.org/news/press-releases/news-ranking-the-top-10-anti-israel-groups-in-2013-adl ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ספוילר

ספוילר (שאילה מאנגלית: Spoiler - מקלקל, הורס; הצעת מונח עברי של האקדמיה ללשון העברית: קַלְקְלָן) הוא מידע אודות יצירה (ספר, סרט קולנוע, סדרת טלוויזיה וכדומה) החושף פרטי עלילה, ברמז או באמירה מפורשת, באופן שעשוי לקלקל את הנאת הקריאה או הצפייה. ביצירות שבהן העלילה היא חלק משמעותי מהיצירה עצמה, מוצגים פרטי העלילה לקורא בצורה מחושבת, בהתאם לשיקול דעתו של היוצר. הקורא או הצופה מבין את העלילה בהדרגה, בהתאם למידע הנמסר לו. מתן פרטי עלילה, על ידי מי שכבר ראה את היצירה עד סופה, פוגע בתפיסת היצירה אצל הצופה, שהיא שונה מכפי שרקם אותה יוצרה, ובכך פוגע בהנאה של מי שטרם ראה את היצירה. גם הצפייה ביצירה המטפלת בנושא תיעודי ועלילתה חושפת אירועים שקרו בעבר, עלולה להיפגע על ידי ידע מוקדם על הדברים. מידע מסוים על היצירה נמסר בדרך כלל בפרסומת לה, בסקירתה בעיתונים, בפורומים באינטרנט העוסקים בה ובשיחות עם חברים. לא תמיד ננקטת הזהירות הנחוצה כדי שלא למסור מידע שהוא בגדר ספוילר. לעיתים ניתנת לקורא אזהרה מפורשת כי פרטי עלילה עומדים להיחשף בפניו, כך שהוא יכול להחליט להימנע מהמשך קבלת המידע. סיפורו של ש"י עגנון, "הרופא וגרושתו" עוסק באהבתם של רופא ואחות, אהבה הנשלטת על ידי אובססיה של הרופא לפרט מסוים בעברה של האחות. הסיפור מתחיל בפגישתם הראשונה של השניים ממשיך בנישואיהם ומסתיים בגירושיהם. כותרתו של הסיפור, "הרופא וגרושתו" היא למעשה ספוילר, משום שעוד לפני קריאת הסיפור מספרת הכותרת את אחריתו. המסר לקורא בספוילר זה ברור: לא סופה של מערכת היחסים הוא העיקר בסיפור זה, אלא השתלשלות העניינים שהובילה אל סוף זה. דוגמה נוספת ניתן למצוא ברומן של גבריאל גארסיה מארקס "כרוניקה של מוות ידוע מראש", המתאר את השתלשלות האירועים עד למות אחת הדמויות. מחזהו של טום סטופארד, "אינספקטור האונד האמיתי" משרטט שתי דמויות של מבקרי תיאטרון הצופים במחזה של תעלומת רצח באחוזה, ואחר כך נעשים מעורבים בעלילה עקב תאונה. הצופה רואה מחזה בתוך מחזה. במגע סטופארדי אופייני ביסס סטופארד את סיפור המתח, שבו צופים המבקרים, על עלילת המחזה "מלכודת העכברים" של אגתה כריסטי כשהוא יודע היטב שמפיקי מחזה זה (שעדיין מוצג בווסט אנד של לונדון) לא יוכלו להתלונן מבלי למשוך תשומת לב לעובדה שאותה הם רוצים להסתיר יותר מכל, שהמחזה של סטופארד (ואפילו שם המחזה בלבד) חושף את הסיום "המפתיע" של ההצגה שלהם. קדימון מנחם פרי, ביקורת בורחת מספר, או: על חשיבותם של הפרטים ה"מיותרים", או: בשבח ה"ספוילֶרים", באתר הספריה החדשה מיכאל הנדלזלץ, לראות את הסוף, באתר הארץ, 22 באוגוסט 2008 רותה קופפר, זהירות ספוילר: מתים בסוף, באתר הארץ, 17 בפברואר 2012 חן חדד, למה אנחנו פוחדים מספוילרים והאם הם יהפכו בקרוב לבלתי חוקיים, באתר הארץ, 27 ביוני 2016 קַלְקְלָן במילון תקשורת המונים (תשע"ב), באתר האקדמיה ללשון העברית
עירד יבנה

עירד יבנה (נולד ב-1958 בפתח תקווה) הוא פרופסור למדעי המחשב בפקולטה למדעי המחשב בטכניון. תחומי התמחותו הם שיטות רב-סריג; חישוב מדעי; פיזיקה חישובית; דינמיקת זורמים גיאופיזיים; עיבוד וניתוח תמונה; אנליזה נומרית. שימש כדיקן הפקולטה מאוקטובר 2013 עד סוף 2017. משנת 2020 מכהן כמנכ"ל מוסד שמואל נאמן. נולד בשנת 1958 בפתח תקווה, בן לאביבה ויצחק יבנה, מראשוני הטייסים בחיל האוויר הישראלי. את שירותו הצבאי עשה יבנה בחיל השריון. התחיל את לימודיו האקדמיים בפקולטה להנדסת אווירונאוטיקה וחלל בטכניון ממנה קיבל תואר בשנת 1984. המשיך במסלול ישיר לדוקטורט במכון ויצמן למדע, ובשנת 1991 העניק לו המכון תואר זה. חיבור הדוקטורט שלו עסק בשיטות רב-סריג לזרמים בלתי דחיסים בהנחייתו של אחי ברנדט. לאחר חיבור הדוקטורט, עסק במחקר במכון הלאומי לחקר האטמוספירה NCAR בקולורדו, במחלקה לגיאופיזיקה ואוקיינוגרפיה. בשנת 1993 חזר לטכניון, הפעם לפקולטה למדעי המחשב, ומאז מלמד בה. באוקטובר 2013 נבחר לתפקיד דיקן הפקולטה, במקומו של אלי ביהם. לפני כן כיהן כסגן הדיקן ללימודי הסמכה בפקולטה. עירד יבנה הוא אחד מבין זוכי פרס ינאי לשנת תשע"א, השנה הראשונה בה הוענק הפרס. פרופ' יבנה פרסם עשרות מאמרים בתחומי הפיזיקה החישובית והחישוב המדעי. המאמר הראשון שפרסם, יחד עם אחי ברנדט, הופיע בכתב עת לפיזיקה חישובית. גם בהמשך עסק יבנה במדע חישובי, והקשר שלו למדעי הסביבה. חיבור הדוקטורט של יבנה עסק בטכניקות רב-סריג לנוזלים בלתי דחיסים, נושא שיבנה המשיך לעסוק בו. עירד יבנה פרסם ספר ששמו "אתנכתא. קומית". הספר אויר על ידי פרדי ברוקשטיין, אף הוא חבר סגל הפקולטה למדעי המחשב בטכניון. הספר יצא בהוצאה משותפת של הוצאת קרפד, בבעלותו של גיל חובב, והוצאת מודן. לספר שני חלקים: בראשון, "מגילות" שקולות וחרוזות, העוסקות בתלאות החוג למדעי המחשב בטכניון, ושאר חיי אקדמיה. בשני, המחבר נותן פתחון פה לדמויות המשניות של התנ"ך, ובהן אבישג השונמית, ושתי, אתונו של בלעם, והדג שבלע את יונה הנביא. השם "אתנכתא. קומית" הוא משחק מילים, המבוסס על הביטוי אתנחתא קומית, המתאר קטע ביניים משעשע, ועל התנ"ך, אליו מתייחס הספר בחלקו השני, כאשר הנקודה (דוט קום) יוצרת קשר למדעי המחשב. המגילות בספר מבוססות על הופעות קומיות של יבנה לאורך השנים, הבולטת שבהן "מגילת דני עקשני", שבוצעה לכבוד קבלת פרס נובל של פרופ' דן שכטמן. מגילות אחרות עוסקות בנושאים כגון איסוף כספים לבניין הפקולטה, או סיפור חייו של מועמד לתפקיד סגל. עירד יבנה, באתר פרויקט הגנאלוגיה במתמטיקה עירד יבנה, באתר dblp דף הבית הפקולטי של עירד יבנה באתר הפקולטה של מדעי המחשב בטכניון. הופעות מוקלטות של יבנה. צוות, באתר www.neaman.org.il עירד יבנה, ‏מביר תמדה ל-302, ערב גנני קק"ש 1982-1977, שריון 43, אפריל 2013, עמ' 92-93, באתר "יד לשריון" מאמר שפרסם יבנה בתקופתו בקולורדו עלון פרס ינאי לשנת תשע"א ראו רשימה נבחרת של פרסומים המאמר הראשון, בנושא פיזיקה חישובית Inadequacy of first-order upwind difference schemes for some recirculating flows ראו מאמר בנושא ניתוח נומרי של זרמים ראו מאמר בתחום נוזלים בלתי דחיסים, יוני 1992 ראו מאמר בנושא מקדמי החלקה רב-סריג, משנת 1993 ראו מאמר בנושא רב-סריג וניתוח תמונה, שנת 2003 פרסום בכתב העת של הטכניון על הוצאת הספר "אתנכתא.קומית" התייחסות של יבנה לספר, ותיאור של הספר על ידי גיל חובב צפו ב מגילת דני עקשני, בביצוע עירד יבנה, סרטון באתר יוטיוב צפו ב מגילת המועמד, בביצוע עירד יבנה, סרטון באתר יוטיוב צפו ב מגילת הבניין, בביצוע עירד יבנה, סרטון באתר יוטיוב
קורפוס כריסטי (פירושונים)

האם התכוונתם ל... קורפוס כריסטי – עיר במדינת טקסס חג הלחם והיין הקדושים – מכונה גם קורפוס כריסטי או קורפוס דומיני – "גוף המשיח" או "גוף האדון" - חג נייד בכנסייה הקתולית קורפוס כריסטי (מכללה) (אנ') – אחת המכללות באוניברסיטת קיימברידג' קורפוס כריסטי קולג' (אוקספורד) (אנ') – אחת המכללות באוניברסיטת אוקספורד
ג'ולייט

ג'ולייט (באנגלית: Joliet) היא עיר הנמצאת במחוזות ויל וקנדל במדינת אילינוי שבארצות הברית. היא מושב המחוז של מחוז ויל. העיר נמצאת כ-60 ק"מ דרומית-מערבית לעיר שיקגו. נכון למפקד האוכלוסין של ארצות הברית משנת 2010, ג'ולייט היא העיר הרביעית בגודלה במדינת אילינוי מבחינת אוכלוסייה, עם 147,433 תושבים. העיר הייתה וממשיכה להיות העיר עם גידול האוכלוסייה הגדול ביותר באילינוי. כאשר העיר עוד תוכננה בתחילת שנות השלושים של המאה ה-19, היא עדיין הייתה שייכת למחוז קוק. בשנת 1836, העיר הפכה לבירת מחוז ויל החדש. בשנת 1833, בעקבות מלחמת בלאק הוק (Black Hawk), צ'ארלס ריד בנה בקתה לאורך הצד המערבי של נהר דס פליינס. ב-1834, גזבר בשם ג'יימס ב. קמפבל תכנן את כפר ג'ולייט, שם שמתיישבים מקומיים נתנו לכפר לפני הגעתו של קמפבל. מקור השם, אשר לאחר מכן נקרא בצורה שונה בשפת המקומיים היה כנראה שינוי בהגיית השם של החוקר הקנדי-צרפתי לואי ז'ולייה, אשר חתר ביחד עם ז'אק מארקט בשנת 1673 בנהר דס פליינס והתמקם בגבעה הנמצאת מספר קילומטרים מהעיר ג'ולייט של היום. קצת לפני 1837 ג'ולייט נוסדה והוכרה ככפר. בשנת 1845, תושבים מקומיים שינו את שם הכפר מג'וֹלייט (Joliet) אל גֻ'לייט (Juliet). בשנת 1852 הכפר הפך לעיר. על פי לשכת האוכלוסין של ארצות הברית בשנת 2010, השטח הכולל של העיר הוא 162.6 קמ"ר אשר מתוכם 160.9 קמ"ר הם יבשה ו-1.7 קמ"ר מים. נכון ל-1 ביולי 2011, ג'ולייט הייתה העיר ה-162 בגודלה מבחינת אוכלוסייה בארצות הברית. על פי מפקד האוכלוסין של שנת 2000 בארצות הברית, בעיר היו 106,221 תושבים, 36,182 משקי בית ו-25,399 משפחות. צפיפות האוכלוסייה הייתה 1,077.6 נפש לקמ"ר. בעיר היו 3,312 יחידות דיור בצפיפות ממוצעת של 387.3 דירות לקמ"ר. מ-1 באפריל 2010 עד 1 ביולי 2011, ג'ולייט הייתה העיר עם גידול האוכלוסייה המהיר ביותר במערב התיכון. לבנים - 67.5% אפרו-אמריקאים - 16.0% אינדיאנים - 0.3% אסיאתים - 1.9% שני גזעים או יותר - 2.9% כמו הרבה ערים במערב התיכון שתלויות בתעשיות הייצור, ג'ולייט חוותה בעבר צרות כלכליות, עם שיעור אבטלה שהגיע אל 85% בתחילת שנות השמונים של המאה ה-20. אולם, שיעור האבטלה הנוכחי בג'ולייט הוא בסביבות 8.6%. על פי הדו"ח הפיננסי שנתי מקיף של העיר משנת 2009, המעסיקים הגדולים ביותר בעיר הם: מדיה וקבצים בנושא ג'ולייט בוויקישיתוף אתר האינטרנט הרשמי של ג'ולייט (באנגלית) ג'ולייט, באתר אנציקלופדיה בריטניקה (באנגלית) D’Arcy elected mayor of Joliet, באתר החדשות Shaw Local
ראס אל חנות

ראס אל חנות (בערבית: رأس الحانوت, התבלין העומד ב"ראש החנות") היא תערובת תבלינים, המשמשת בעיקר במטבח הצפון-אפריקאי, כגון במרוקו ובתוניסיה. התערובת נחשבת לתערובת משובחת ונפוצה בבישול צפון אפריקאי. ראס-אל-חנות מכילה עד 15 תבלינים שונים, שבבסיסם ציפורן, קינמון ופלפל שחור ולבן. תבלינים נוספים יכולים לכלול כמון, אגוז מוסקט וקליפת אגוז מוסקט, כוסברה, כורכום, גרגירי שומר, גרגירי קימל וזנגביל. בתוניס ובאזורים שונים במרוקו מוסיפים לתערובת עלי כותרת מיובשים וטחונים של ורדים. התבלינים השונים נטחנים באמצעות עלי ומכתש והרכבם משתנה לפי יצרן התבלינים או לפי בקשת המשתמשים, המביאים את מבחר התבלינים הרצוי להם לטחינה. ראס אל חנות (בערבית: رأس الحانوت, התבלין העומד ב"ראש החנות"). התערובת נקראת כך משום שזוהי תערובת הדגל, שעליה גאוותו של בעל חנות התבלינים וכל “בעל בית” מכין אותה מעט אחרת. המטבח המרוקאי המטבח הים-תיכוני המטבח המזרח-תיכוני מדיה וקבצים בנושא ראס אל חנות בוויקישיתוף "ראס אל חנות" באתר "על השולחן" האתר של פסקל רובין (אורכב 05.03.2014 בארכיון Wayback Machine) extra, ראס אל חנות: הכירו את תערובת התבלינים, באתר חממה שושלת פיצוחים, ‏2021-11-29 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
סוציולוגיה של הגוף

הסוציולוגיה של הגוף היא תחום בסוציולוגיה, העוסק בייצוגים ובשימושים חברתיים של הגוף האנושי, בחברות מודרניות. לדברי תומאס לאקר, לפני המאה ה-18 המודל הדומיננטי להבנה חברתית של הגוף היה "מודל מין אחד / גוף אחד". על פי מודל זה, קיים רק גוף אחד עם שינויים קלים בין המינים והגזעים. למשל, הנרתיק נראה פשוט כגרסה חלשה יותר של הפין ואפילו היה נהוג לחשוב כי הוא פולט זרע. גישה זו השתנתה בעידן הנאורות. במאה ה-16, אירופה החלה להשתתף בסחר העבדים ועל מנת להצדיק את זה הופקה כמות גדולה של ספרות המראה את המיניות ואכזריות של האפריקאים (פנון, 1976). במאה ה-18, הרעיונות של שוויון, זכויות אוניברסליות וצאן ברזל הפכו לנורמה האינטלקטואלית, אך עם זאת, הן לא יכלו להצדיק את כפיפותן של נשים בתוך תאוריה זו. כדי להסביר את אלה, הביולוגיה של הבלעדיות נוצרה. ביולוגיה זו טענה כי מינים וגזעים שונים הותאמו להיות טובים יותר למשימות שונות ולכן יש צורך באפליה ובכפיפות. הבנה זו קרתה בשילוב גם עם ההתפתחויות הטכנולוגיות שהתרחשו, מה שהוביל אנשים לראות את הגוף כמכונה, ולכן כמשהו שניתן להבנה, לסיווג ולתיקון, אחת הדוגמאות הראשונות לכך הייתה עבודתו של ויליאם הארווי בתחילת המאה ה-17. נושא חשוב במיוחד בתוך המסורת של הסוציולוגיה של הגוף הוא הסוציולוגיה של הבריאות והחולי. זאת, משום שמחלה עלולה כמובן להפחית את רמת התפקוד התקין של הגוף. כמו כן, יותר ויותר אנשים בחברה מאמינים כי מחלה ניתנת למניעה על ידי ביצוע פעילויות שמובילות לגוף בריא (ובכך לשנות את אורח החיים של אדם) כגון דיאטה ופעילות גופנית, כמו גם הימנעות מכל דבר שיכול לגרום לנזק לגוף, כמו עישון. יתר על כן, מדע הרפואה כיום מסוגל לשנות את גופנו באמצעות ניתוח פלסטי, השתלת איברים ואף ביצוע שינויים במבנה הגנטי של תינוק שטרם נולד. תומאס לאקר, Making Sex: Body and Gender From the Greeks to Freud (מסצ'וסטס, הוצאת אוניברסיטת הרווארד, 1999) Nettleton (2006), The Sociology of Health and Illness, Second Edition, Cambridge: Polity Press, ISBN 978-0-7456-2828-8, p. 104